CK:ราชันย์งานก่อสร้างสาธารณูปโภคแนะซื้อเป้า35 บาท ชู upside 21%
CK คงคำแนะนำซื้อ ราคาพื้นฐานเป็น 35.00 บาท ซึ่งประเมินด้วยวิธี SOP (sum of parts) เราชื่นชอบ CK เพราะเป็นหนึ่งในผู้นำตลาดงานรับเหมาก่อสร้างในไทย มีความชำนาญงานก่อสร้างมาอย่างยาวนาน มีโอกาสที่จะได้งานสาธารณูปโภคอีกเป็นจำนวนมากในอนาคต ได้ประโยชน์จากการปรับปรุงโครงสร้างบริษัทด้วยแผนการควบและรวมกิจการ (amalgation) รวมทั้งการประเมินมูลค่าหุ้นพบว่ายังถูก P/E ปี 59 ปัจจุบันเป็นเพียง 13.8 เท่า

5 ก.ค. 2559

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (5 ก.ค.) ว่า บริษัท ช.การช่าง จำกัด (มหาชน) หรือ CK คงคำแนะนำซื้อ ราคาพื้นฐานเป็น 35.00 บาท ซึ่งประเมินด้วยวิธี SOP (sum of parts) เราชื่นชอบ CK เพราะเป็นหนึ่งในผู้นำตลาดงานรับเหมาก่อสร้างในไทย มีความชำนาญงานก่อสร้างมาอย่างยาวนาน มีโอกาสที่จะได้งานสาธารณูปโภคอีกเป็นจำนวนมากในอนาคต ได้ประโยชน์จากการปรับปรุงโครงสร้างบริษัทด้วยแผนการควบและรวมกิจการ (amalgation) รวมทั้งการประเมินมูลค่าหุ้นพบว่ายังถูก P/E ปี 59 ปัจจุบันเป็นเพียง 13.8 เท่า
คาดว่าปีนี้จะเป็นปีที่ CK ได้ประโยชน์จากโครงการเขื่อนไซยะบุรี ส่วนเพิ่มที่ประเทศลาว ภายใต้บริษัท ไซยะบุรี เพาเวอร์ คือจะมีการรับรู้รายได้ในปีนี้ถึง 14 พันล้านบาท จากมูลค่าส่วนเพิ่มจากโครงการทั้งหมดที่ 19 พันล้านบาท (มูลค่าทั้งหมด 76 พันล้านบาท) ซึ่งคาดว่าจะได้มีการลงนามในสัญญาอย่างเป็นทางการในปี 59 เป็นเพราะบริษัทได้ก่อสร้างโครงการไว้แล้วเสร็จ
 อีกทั้งจะมีการประหยัดต้นทุนทางการเงินได้ถึง 1 พันล้านบาท เนื่องจากปีที่แล้วมีการบันทึกต้นทุนการเงินจากงานส่วนเพิ่มไซยะบุรี แต่มีการกลับรายการในเวลาต่อมา และต้นทุนทางการเงินจะมีการบันทึกเป็นสินทรัพย์ (capitalized) แทน สำหรับในงวดไตรมาส 1/59 ได้มีการกลับรายการและประหยัดต้นทุนการเงินไปแล้วประมาณ 250 ล้านบาท
นอกจากนี้ CK ได้ประโยชน์จากการรวมกิจการเป็น BEM ของบริษัทในกลุ่ม ทั้งเรื่องกำไรตามส่วนได้เสียที่มากขึ้น ซึ่งจะทำให้งบการเงินของ CK ดีขึ้น โดยเข้ามาตั้งต่ำไตรมาส 1/59 และต้นทุนการเงินต่ำลง แนวโน้มธุรกิจ BMCL หลังควบรวมก็สดใสขึ้นอย่างมาก
ด้านความเสี่ยงคือ ความล่าช้าของโครงการภาครัฐ การเมืองกลับมาไม่มีเสถียรภาพและเศรษฐกิจชะลอกว่าคาด